És un impost indirecte que grava el consum, finançat pel consumidor final i neutral per a les empreses, que n'esdevenen recaptadores i que el liquiden periòdicament a Hisenda.
El seu nom radica en el fet que recau sobre el valor afegit que incorpora un producte o mercaderia en cada fase de la seva producció i/o comercialització.
L'IVA s'ha de cobrar per les empreses, obligatòriament, en el moment de qualsevol venda de productes (transferència de béns i serveis).
Les empreses tenen el dret de fer-se reemborsar l'IVA que hagin pagat a altres empreses en compres efectuades; en canvi de factures (crèdit fiscal), restant-lo de la suma de l'IVA cobrat als seus clients (dèbit fiscal), i n'han de lliurar la diferència a Hisenda.
Els consumidors finals tenen l'obligació de pagar l'IVA sense dret a reemborsament, la qual cosa és controlada pel fisc, que obliga l'empresa a lliurar justificants de venda al consumidor final i integrar còpies d'aquestes vendes en la comptabilitat de l'empresa.
L'IVA grava, en la forma i condicions previstes per la llei, les següents operacions:
A grans trets, els empresaris, estan obligats a emetre una factura (amb certes especificitats), per les seves activitats subjectes i no exemptes, en cada lliurament de bé o prestacions de serveis.
En aquesta factura han d'especificar el preu del bé o servei sobre el qual repercuteix el tipus d'IVA corresponent.
S'ha de tenir en compte que les activitats que desenvolupen les empreses poden ser considerades, a efecte d'IVA, com a operacions subjectes, operacions no subjectes i/o exempcions.
Per les vendes o prestacions de serveis que l'empresa efectuï, es repercutirà als adquirents les quotes d'IVA amb el tipus impositiu que correspongui.
Així mateix, l'empresa està obligada a ingressar aquesta quota a l'Administració Pública d'Hisenda.
En canvi, quan s'adquireix o es compra, es suportaran les quotes que s'hauran de deduir en les declaracions/liquidacions periòdiques.
En cada liquidació es declara l'IVA repercutit als clients, restant-ne el suportat en les compres i adquisicions als proveïdors, i el resultat tant pot ser positiu com negatiu.
A grans trets són operacions no subjectes:
Les exempcions obeeixen a raons diverses: de caràcter social, cultural, per facilitar la competència, o per evitar sobreimposicions.
L'efecte més important sobre l'empresari que fa activitats exemptes és que es trenca la cadena de deduccions de l'IVA que ha suportat, ja que en no poder repercutir l'IVA al client final, ha de suportar el que li han repercutit els seus proveïdors (com estableix la Llei d'IVA), incorporant-lo com més cost del producte o servei que s'ha venut i cobrat al client.
A nivell general les exempcions són:
La liquidació de l'IVA es basa en deduir de les quotes d'IVA repercutit (el que gravem als nostres clients) les quotes de l'IVA suportat (el que ens graven els nostres proveïdors).
Per efectuar la liquidació de l'impost cal determinar quines quotes d'IVA suportades pel subjecte passiu són efectivament deduïbles.
Són quotes deduïbles les satisfetes per: importacions de béns, autoconsum intern gravat, operacions de la inversió del subjecte passiu i adquisicions intracomunitàries de béns.
No són deduïbles les quotes de l'IVA suportades i procedents d'adquisicions de bens o serveis no relacionats directament i exclusivament, amb activitats empresarials o professionals.
No s'entenen afectats directament i exclusivament els següents:
a) Aquelles despeses destinades a aquestes activitats de naturalesa no empresarial o professional.
b) Aquelles despeses que no constin en la nostra comptabilitat o llibres de registre
c) Els destinats a satisfer necessitats personals o particulars de l'empresari o professional, els seus familiars o el seu personal.
En l'IVA hi ha un règim general i diversos règims especials.
Els règims especials en l'IVA són els següents:
A grans trets (s'ha de comprovar el cas concret):